Anno Domini MCDXLVI. Jtem post festum Botulphi abbatis transiverunt fratres, videl. Johannes Magni conversus versus Stokholmiam ad recuperandam piscaturam Kymine in Finlandia. Nam erat ibi rex cum prælatis et dominis tocius regni pro negociis arduis tractandis. Ubi post magnam sollicitudinem recuperabant piscaturam illam secundum litterarum donativarum continenciam, deinde frater Johannes Magni conversus rediit ad monasterium, frater vero Johannes Borquardi transiit Finlandiam pro assignacione piscature ejusdem ad monasterium, ubi stetit in hieme in monasterio Nadhendaal, cumque diuertisset ad prædictam piscaturam anno sequenti, correptus febre acuta sabbatho Reminiscere in via obiit, et sic mansit hoc negocium in suspenso, maxime quia litere donacionis non determinabant partem certam in illa captura salmonum.